**Inovovaný školský vzdelávací program pre žiakov s ľahkým stupňom mentálneho postihnutia**

**Základnej školy s materskou školou v Kuzmiciach**

**ISCED 1 – primárne vzdelávanie**

**01** **. 09. 2018 Mgr. Jozefína Martončíková**

**riaditeľ školy**

**Názov: Inovovaný školský vzdelávací program ZŠ s MŠ Kuzmice pre žiakov s ľahkým stupňom mentálneho postihnutia**

**motto: *Žiak nie je nádoba, ktorú chceme naplniť, ale pochodeň, ktorú musíme zapáliť***

Stupeň vzdelania: **ISCED 1**

Dĺžka štúdia: **9 rokov**

Vyučovací jazyk: **slovenský**

Študijná forma – **denná**

Druh školy: **štátna**

Predkladateľ: Mgr. Jozefína Martončíková

Názov školy: Základná škola s materskou školou

Adresa: Hlavná 267, 076 12 Kuzmice

IČO: 17071089

Riaditeľ školy: Mgr. Jozefína Martončíková

Koordinátor pre tvorbu ŠVP: Mgr. Ľudmila Hartlová

Ďalšie kontakty: 0911766754, [skola@zskuzmice.edu.sk](mailto:skola@zskuzmice.edu.sk),

www. zssmskuzmice@edupage.org

Zriaďovateľ: Obec Kuzmice

Názov – Obecný úrad

Adresa – Hlavná 286, 076 12 Kuzmice

Kontakty - 056/6791206

Podpis riaditeľa

|  |  |  |
| --- | --- | --- |
| **Platnosť Revidovanie** | **Dátum** | **Zaznamenané zmeny, inovácie, úpravy** |
| Platnosť | 30.8..2016 | IŠKVP prerokovaný na pedagogickej rade Platný od 1.9.2016 |
| Revidovanie IŠKVP | 1.9.2018 | Zmena riaditeľa školy |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**I. Všeobecná charakteristika školy**

# 1. Veľkosť školy

Základná škola s materskou školou je plne organizovaná škola, ktorá poskytuje úplné predprimárne vzdelávanie (ISCED 0), primárne vzdelávanie (ISCED 1) a nižšie sekundárne vzdelávanie (ISCED 2) deťom obce Kuzmice. Súčasťou ISCED1 je aj vzdelávací program pre žiakov s ľahkým mentálnym postihnutím. Nižšie sekundárne vzdelávanie (ISCED 2) poskytuje aj deťom so spádových obcí, teda žiakom obcí Kuzmice, Brezina a Slivník.

Komplex troch budov základnej školy je umiestnený vedľa hlavnej cesty, 350 metrov južne od centra obce smerom na obec Brezina. Budova materskej školy sa nachádza na západnom okraji obce v krásnom tichom prostredí. Všetky školské budovy boli zrekonštruované, prebehla výmena strešnej krytiny, čiastočná výmena okien. V roku 2007 bola daná do užívania aj novopostavená budova telocvične a asfaltové ihrisko so štyrmi basketbalovými košmi. Vyučovanie prebieha v pätnástich klasických triedach, na odborné predmety sa využíva odborná učebňa fyziky, chémie a prírodopisu. V jednej z klasických tried je umiestnený klavír a audiotechnika, takže sa využíva na vyučovanie hudobnej výchovy. V škole sa nachádzajú aj dve počítačové učebne s dvadsiatimi ôsmimi počítačmi. Jedna učebňa je v pavilóne prvého stupňa a druhá je využívaná žiakmi ročníkov 5. – 9. Pre pedagogických pracovníkov je k dispozícii v zborovniach, knižnici a kabinetoch osem počítačov. Všetky počítače nachádzajúce sa v škole majú prístup k internetu. Prostredníctvom WI-FI siete je k internetu pripojená aj materská škola v ktorej je päť počítačov, z toho tri priamo v triede na výchovný proces. V materskej škole sú dve triedy na priamu výchovnú prácu, spálňa, telocvičňa, jedáleň a kuchyňa. Ďalšia miestnosť sa využíva na nácviky spevu a tanca, ktoré zabezpečujeme v spolupráci so súkromnou školou ľudového umenia. V priestoroch základnej školy do budúcnosti počítame s obnovením a vybavením žiackych dielní, zriadením jazykovej učebne s audio a videotechnikou a zmodernizovaním priestorov školskej knižnice. Školská jedáleň je schopná poskytnúť stravu všetkým žiakom a zamestnancom školy.

# 2. Charakteristika žiakov

Základná škola poskytuje primárne na I. stupni a nižšie sekundárne vzdelávanie na II. stupni. Na druhý stupeň prichádzajú aj žiaci zo spádových obcí Brezina a Slivník.

Žiaci našej školy sa pravidelne zúčastňujú rôznych súťaží: výtvarných, hudobných, matematických, zo slovenského jazyka a literatúry a umiestňujú sa na popredných miestach.

V rámci rôznych testovaní žiakov sa umiestňujeme nad celoslovenským priemerom.

Máme 100% úspešnosť prijímania našich žiakov na stredné školy. V posledných rokoch sú na našej škole vzdelávané aj deti so špeciálnymi výchovno-vzdelávacími potrebami .

Žiak so špeciálnymi výchovno-vzdelávacími potrebami je žiak, u ktorého je potrebné zabezpečiť ďalšie zdroje na podporu efektívneho vzdelávania. Použitie ďalších zdrojov umožní vytvoriť kvalitatívne nové prostredie, zodpovedajúce potrebám žiakov, ktorí si vyžadajú špeciálny prístup vo vzdelávaní. Špeciálne výchovno-vzdelávacie potreby sú u žiaka diagnostikované školským zariadením výchovného poradenstva a prevencie.

Špeciálnou výchovno-vzdelávacou potrebou je požiadavka na úpravu podmienok / obsahu, foriem, metód, prostredia a prístupov/ vo výchove a vzdelávaní pre žiaka. Špeciálne výchovno-vzdelávacie potreby vyplývajú zo zdravotného znevýhodnenia alebo nadania alebo vývinu žiaka v sociálne znevýhodnenom prostredí, zohľadnenie ktorých mu zabezpečí rovnocenný prístup k vzdelávaniu, primeraný rozvoj schopností alebo osobnosti, ako aj dosiahnutie primeraného stupňa vzdelania a primeraného začlenenia do spoločnosti.

Žiak so špeciálnymi výchovno-vzdelávacími potrebami je spravidla:

1.žiak so zdravotným znevýhodnením, t.j.

– žiak so zdravotným postihnutím / s mentálnym postihnutím, so sluchovým, zrakovým, telesným postihnutím, s narušenou komunikačnou schopnosťou, s autizmom alebo inými vývinovými poruchami, s viacnásobným postihnutím/ - žiak chorý alebo zdravotne oslabený, žiak s vývinovými poruchami / poruchou aktivity a pozornosti, s vývinovou poruchou učenia, s oneskoreným alebo nerovnomerným psychomotorickým vývinom/, žiak s intelektovým výkonom v hraničnom pásme, žiak s poruchou správania, 2. žiak zo sociálne znevýhodneného prostredia,

3.žiak s nadaním

Pri výchove a vzdelávaní žiakov s mentálnym postihnutím sa podľa §94ods.2písm.aň zákona č.245/2008 Z.z. o výchove a vzdelávaní a o zmene a doplnení niektorých zákonov v znení neskorších predpisov postupuje podľa vzdelávacie programu pre žiakov s mentálnym postihnutím.

Vzdelávací program pre žiakov s mentálnym postihnuím sa uplatňuje pri vzdelávaní žiakov s touto diagnózou v základnej škole podľa §94 ods. 1 písm.a) a b) zákona č.245/2008 Z.z., t.j. v špeciálnej základnej škole pre žiakov s mentálnym postihnutím a ďalších školách pre žiakov so zdravotným znevýhodnením, v špeciálnych triedach základných škôl alebo pri individuálnom začlenení. Vymedzuje špecifické potreby a požiadavky na komplexnú odbornú starostlivosť o žiakov s mentálnym postihnutím v školách , kde sú vzdelávaní.

Podľa §97 ods.5zákona č. 245/2008 Z.z., základná škola podľa §94 ods. 2 písm. a), ktorá vzdeláva žiakov s mentálnym postihnutím alebo s mentálnym postihnutím v kombinácii s iným postihnutím, sa vnútorne člení podľa stupňa mentálneho postihnutia žiakov na :

– variant A pre žiakov s ľahkým stupňom mentálneho postihnutia,

* variant B pre žiakov so stredným stupňom mentálneho postihnutia,
* variant C pre žiakov s ťažkým alebo hlbokým stupňom mentálneho postihnutia alebo pre žiakov s mentálnym postihnutím, ktorí majú aj iné zdravotné postihnutie, sú držiteľmi preukazu zdravotne ťažko postihnutých a nemôžu sa vzdelávať podľa variantu A alebo B.

V tejto oblasti je nutná zvýšená spolupráca školy, žiaka, jeho rodičov a školského poradenského zariadenia. Ide najmä o spoluprácu triedneho učiteľa s ostatnými vyučujúcimi, výchovného poradcu a vedenia školy. Podmienkou zdokonaľovania práce so žiakmi so ŠVVP je neustále sa vzdelávanie pedagogických pracovníkov v tejto oblasti. Zásadnou podmienkou úspešnej práce s týmito žiakmi je neustála komunikácia s rodičmi žiaka.

Naše skúsenosti so vzdelávaním týchto žiakov sú veľmi dobré, pretože skoro všetci žiaci vplyvom individuálneho prístupu ukončia povinnú školskú dochádzku a získajú vzdelanie poskytované špeciálnou základnou školou. Mnohí žiaci svoje vzdelanie ďalej rozširujú na odborných školách a učilištiach.

# 3. Charakteristika pedagogického zboru

Počet učiteľov učiacich na našej škole sa pohybuje podľa počtu žiakov, v priemere je to okolo 23. V pedagogickom zbore sú zastúpené všetky vekové kategórie. Starší pedagógovia, ktorý za dlhé roky praxe nazbierali mnoho cenných skúseností ich odovzdávajú tým najmladším, len čerstvo skončeným pedagógom. Na škole pracujú aj externí učitelia náboženskej výchovy, výchovný poradca, metodické združenie a predmetové komisie, koordinátori výchovy k manželstvu a rodičovstvu, protidrogovej výchovy.

Obsah ďalšieho vzdelávania pedagógov by mal byť zameraný predovšetkým na udržanie a zvyšovanie pedagogickej spôsobilosti, zahŕňa najmä inovácie v pedagogike, v didaktike jednotlivých vyučovacích predmetov, efektívne postupy výchovy a vzdelávania, zásadné problémy školstva. Prioritou bude zavedenie zákona o výchove a vzdelávaní, Štátnych vzdelávacích programov, Školské vzdelávacie programy. Učitelia v rámci ďalšieho vzdelávania, navštevujú hlavne podujatia organizované Metodicko- pedagogickým centrom v Prešove.

# 4. Spolupráca s rodičmi a inými subjektmi

Škola dlhé roky úzko spolupracuje s Centrom pedagogicko – psychologického poradenstva a prevencie v Trebišove a s Centrom špeciálno – pedagogického poradenstva v Trebišove.

Na škole funguje Rodičovské združenie, ktoré v spolupráci s vedením zvoláva aktívy RZ a zúčastňuje sa na organizovaní školských akcií. Spolupráca s týmto združením je na veľmi dobrej úrovni.

Na škole funguje aj rada školy. Má 11 členov. Zloženie tvoria zástupcovia zastupiteľstva obecného úradu, pedagogických zamestnancov, prevádzkových zamestnancov, organizácie spolupracujúcej so školou, rodičov školy. Rada zasadá 3-4 krát do roka a podľa potreby.

Spoluprácu s rodičmi by bolo potrebné zlepšiť a prehĺbiť. Ešte pred pár rokmi fungoval na škole krúžok vedený rodičom, teraz takáto spolupráca vlastne neexistuje. Samozrejme rodičia, ktorí sa chcú aktívne zapojiť do života školy, sú vítaní.

# 5. Priestorové a materiálno–technické podmienky školy

Škola má zriadené tieto odborné učebne: odbornú učebňu pre vyučovanie fyziky a chémie, veľkú a malú počítačovú učebňu, novopostavenú telocvičňu. Tieto učebne umožňujú plne realizovať učebné osnovy. Vybavenie kabinetov je postačujúce, učebné pomôcky sa priebežne vymieňajú a dopĺňajú. K dispozícii je aj nové asfaltové ihrisko. Plánuje sa zriadenie jazykovej učebne a zmodernizovanie priestorov školskej knižnice. Triedy, chodby i ostatné priestory sú pravidelne udržiavané v dobrom hygienickom stave priebežným maľovaním, rekonštrukciou podláh, lavíc, stoličiek. Škola postupne vymení žiacky nábytok za bezpečnejší a zodpovedajúci hygienickým normám. Nedostatok finančných prostriedkov neumožňuje uskutočniť túto výmenu jednorázovo. Rekonštrukciu si vyžadujú hygienické zariadenia. Vybavenie školy učebnými pomôckami sa priebežne dopĺňa. Nedostatky pociťujeme v počte kvalitných počítačov pre žiakov i učiteľov, v nedostatku potrebných výukových CD – romov, ako aj v modernizácii didaktickej techniky či potrebných pomôcok.

# 6. Škola ako životný priestor

Priestory oboch budov školy sú esteticky upravované, pôsobia na žiakov, pedagógov i návštevníkov školy prostredníctvom násteniek, informačných tabúľ, esteticky vkusnej výzdoby. Nástenky na chodbách poskytujú dostatočné množstvo informácií o organizácii školy, jej podujatiach a výsledkoch. Podobné informácie možno získať i na webovej stránke školy, ktorá je priebežne aktualizovaná o najnovšie udalosti zo života školy. Žiaci vo svojich triedach zostávajú počas celého štúdia daného stupňa vzdelania /v primárnom vzdelávaní 4 roky, v nižšom sekundárnom vzdelávaní 5 rokov/. Tento princíp vedie žiakov, rodičov a triedneho učiteľa k budovaniu estetického prostredia danej triedy, v ktorej žiak trávi väčšinu svojho školského pobytu. Takýmto spôsobom získavame a oceňujeme sponzorskú pomoc rodičov, ktorí často na vlastné náklady alebo svojou prácou na úprave triedy vynakladajú nemalé úsilie na zdokonaľovanie životného priestoru svojich detí. Z psychologického a samozrejme i pedagogického hľadiska je následne vhodné vyučovanie predmetov v odborných učebniach. Zmena prostredia vplýva na pozornosť žiakov a špeciálna úprava násteniek a pohotový prístup k pomôckam umožňujú lepšie pedagogické pôsobenie učiteľov na žiakov.

Prostredníctvom projektov by sme chceli upraviť vonkajší areál na relaxáciu detí. V tejto oblasti však potrebujeme viac finančných prostriedkov na dotvorenie areálov. Pri oboch budovách chceme zriadiť triedu v prírode, vysadiť stromčeky, avšak chýba nám relaxačné náradie na oddychové zóny s vonkajšími hrami pre deti počas veľkých prestávok.

Pedagogickí pracovníci okrem zborovní v oboch budovách majú k dispozícii knižnicu s odbornou literatúrou a v zborovniach počítače s prístupom na internet. Potrebné je vybudovať oddychové miesta pre pedagógov s kuchynkou a miestom na individuálnu prípravu na vyučovací proces. Musíme vybudovať šatne pre upratovačky s adekvátnym hygienickým a estetickým štandardom.

# 7. Podmienky na zaistenie bezpečnosti a ochrany zdravia pri výchove a vzdelávaní

Bezpečnosť sa stala pevnou súčasťou výchovno- vzdelávacieho procesu. 1. Poučenie o BOZP – pre žiakov sa uskutočňuje každoročne na začiatku školského roka na triednických hodinách, na úvodných hodinách predmetov vyžadujúcich zvýšenú pozornosť na bezpečnosť, pred exkurziami, výletmi, kurzami a opätovne na triednických hodinách v prípade úrazu v triede.

1. Pre pedagogických i nepedagogických pracovníkov sa uskutočňuje v mesiaci august pravidelné preškolenie z oblasti BOZP, PO, s dvojročným cyklom preverenia vedomostí prostredníctvom odbornej firmy.
2. Pre začínajúcich pracovníkov sa uskutočňujú vstupné školenia.
3. Aktualizácia školského poriadku sa každoročne uskutočňuje na začiatku šk. roka i priebežne po zistení jeho nedostatkov.
4. Akcie mimo budovy školy sa so žiakmi uskutočňujú len po písomnom súhlase zákonných zástupcov žiaka.
5. Podľa plánu revízií sa pravidelne uskutočňujú všetky revízie a porevízne opravy.

II. Charakteristika školského vzdelávacieho programu

**1. Pedagogický princíp školy**

Výchovno-vzdelávaciu činnosť smerovať k príprave žiakov na život, ktorý od nich vyžaduje, aby boli schopní kriticky a tvorivo myslieť, rýchlo a účinne riešiť problémy.

Pripraviť človeka rozhľadeného, vytrvalého, schopného kooperovať a pracovať v tíme, schopného sebamotivácie k celoživotnému vzdelávaniu. **Zameranie školy:**

**Vychádzajúc z tradícií, dlhoročných skúseností a úspechov školy, z možností poskytovaných obcou Kuzmice a blízkym okolím, ako aj na základe zisteného záujmu rodičov naša škola bude:**

**a) škola otvorená** pre všetky deti, rodičov, verejnosť, a to ako obsahom vzdelania, tak i formami, komunikáciou, požiadavkami zo strany rodičov. Každoročne organizujeme Deň otvorených dverí pre rodičov a verejnosť s možnosťou zúčastniť sa vyučovania.

K tomu patria aj netradičné formy vzájomnej spolupráce – akadémie, spoločné športové podujatia, výlety, triednické hodiny.

1. **škola občianska** – škola demokratických prístupov a výchovy morálneho správania sa – rešpektujeme osobnosť žiaka i učiteľa, ako i každého pracovníka školy, uplatňujeme diferencovaný prístup s cieľom všestranného rozvoja osobnosti žiaka schopného zodpovedne sa rozhodovať, žiť podľa všeobecne uznávaných životných a morálnych hodnôt a občianskych princípov
2. **Škola športová –** školskú telocvičňu nevyužívame iba na telesnú výchovu, ale poskytujeme ju aj širokej verejnosti, futbalovému klubu obce Kuzmice a využívame ju aj na školské športové krúžky.
3. **Škola zdravého životného štýlu –** realizáciou projektov Škola podporujúca zdravie, projektu protidrogového koordinátora a koordinátora environmentálnej výchovy vedieme žiakov reláciami, besedami, akciami, výstavami, súťažami, zberovými aktivitami a inými nenásilnými formami k vybudovaniu si životných návykov zdravých pre seba i spoločnosť
4. **škola rešpektu a tolerancie -** pre úspešný vývoj dieťaťa má význam život v populačne prirodzenej skupine, kde sú zastúpení jedinci s rôznymi vlohami, vlastnosťami a potrebami. Preto v škole integrujeme žiakov s poruchami učenia, správania i žiakov so zdravotným postihom. Zároveň poskytujeme vzdelávanie v oblasti etickej a náboženskej výchovy na základe záujmu rodičov.
5. **Škola plná talentov -** predčasnou selekciou detí v období povinnej školskej dochádzky odchodom na osemročné gymnázium sa brzdí vývin dieťaťa v prirodzenej skupine, čo môže mať dosah pre ich život v spoločnosti. Naša škola dokáže rozvíjať talent dieťaťa aj v prostredí jemu primeranom, čoho dôkazom je rad úspechov v umeleckých, športových a vedomostných súťažiach.
6. **Škola moderných technológií a prístupov –** vo vyučovacom procese využívame moderné technológie /počítačové učebne, internet, multimédiá, chceme zabezpečiť interaktívne tabule do každej triedy. Projektové vyučovanie sa stáva pevnou súčasťou vyučovacích hodín. IKT využívajú aj všetci vyučujúci k príprave na vyučovanie a k svojmu ďalšiemu systematickému vzdelávaniu prostredníctvom e-learningu.
7. **Škola kultúry a tradícií –** k základnému vzdelávaciemu modelu prostredníctvom vyučovacích hodín hudobnej, výtvarnej výchovy, dejepisu a literatúry pripájame formy exkurzií na pamätné miesta v našej vlasti, návštevy divadelných predstavení a kultúrnych a hudobných programov v škole.

**Stupeň vzdelania:**

**ISCED 1**

Primárne vzdelanie získa žiak absolvovaním vzdelávacieho programu pre žiakov s mentálnym postihnutím podľa § 16 ods. 3 písm. a) zákona č. 245/2008 Z.z.. Dokladom o získanom stupni vzdelania je vysvedčenie s doložkou.

**Profil absolventa :**

Kľúčové kompetencie sú viacúčelové / multifunkčné /, lebo slúžia na výkon pracovných a mimopracovných / občianskych, spotrebiteľských, rodinných, zdravotných a iných/ aktivít v osobnom živote. Majú nadpredmetový charakter a vzájomne sa prelínajú. Sú výsledkom celkového procesu celostného vzdelávania. K ich rozvíjaniu prispieva celý vzdelávací obsah, organizačné formy a metódy výučby, podnetné sociálno-emočné prostredie školy, programové aktivity uskutočňované v škole, ale aj v mimovyučovacej a v mimoškolskej činnosti. Vyvážene rozvíjajú percentuálno-motorickú, kognitívnu a sociálno-emocionálnu oblasť osobnosti žiaka.

V tejto etape vzdelávania sú za kľúčové považované : komunikačné spôsobilosti, matematická gramotnosť a gramotnosť v oblasti prírodných vied a technológií, spôsobilosti v oblasti digitálnej gramotnosti / informačnokomunikačné technológie/, spôsobilosti učiť sa učiť, riešiť problémy, ďalej sú to osobné, sociálne a občianske spôsobilosti, spôsobilosť chápať kultúru v kontexte a vyjadrovať sa prostriedkami danej kultúry.

Absolvent má osvojené základy čitateľskej, pisateľskej, matematickej, prírodovednej, kultúrnej a mediálnej gramotnosti. Absolvent programu primárneho vzdelávania pre žiakov s ľahkým stupňom mentálneho postihnutia disponuje na primeranej úrovni s nasledujúcimi kľúčovými kompetenciami:

* pozná a uplatňuje účinné techniky učenia sa,
* vyjadruje sa súvisle ústnou formou adekvátnou primárnemu stupňu vzdelávania a jeho narušenej komunikačnej schopnosti v materinskom, štátnom jazyku,
* rozumie obsahu písaného textu, dokáže ho ústne zreprodukovať,
* vie samostatne písomne komunikovať (nakoľko mu to umožňuje dosiahnutý stupeň vo vývine jemnej motoriky a aktuálna úroveň zrakovo-motorickej koordinácie),
* využíva základné matematické myslenie na riešenie praktických problémov v každodenných situáciách,
* vie používať vybrané informačné a komunikačné technológie pri učení sa, pozná riziká spojené s využívaním internetu a médií,
* získa základy uplatňovania kritického myslenia pri práci s informáciami, – chápe základné prírodné javy v ich vzájomnej súvislosti, vie porovnávať a

objavovať vzťahy medzi predmetmi a javmi,

* chápe dôležitosť ochrany svojho zdravia,
* rozpozná v škole a vo svojom najbližšom okolí určitý problém, premýšľa o jeho príčinách a vie navrhnúť riešenie podľa svojich vedomostí a skúseností,
* váži si seba i druhých, dokáže ústretovo komunikovať a spolupracovať,
* správa sa kultúrne, primerane okolnostiam a situáciám,
* cení si a rešpektuje kultúrno-historické dedičstvo a ľudové tradície, – má osvojené základy pre tolerantné a empatické vnímanie prejavov iných kultúr,
* uvedomuje si, že má svoje práva a povinnosti, rešpektuje práva iných.

**Ciele školy:**

Pri výchove a vzdelávaní žiakov s mentálnym postihnutím sa podľa §94 ods. 2 písm. a) zákona č. 245/2008 Z.z. o výchove a vzdelávaní / školský zákon/ a o zmene a doplnení niektorých zákonov v znení neskorších predpisov postupuje podľa vzdelávacieho programu pre žiakov s mentálnym postihnutím. Vzdelávací program pre žiakov s mentálnym postihnutím sa uplatňuje pri vzdelávaní žiakov s touto diagnózou v základnej škole podľa§94 ods.1písm.a)a b)zákona č. 245/2008 Z.z., t,j, v špeciálnych triedach základných škôl alebo pri individuálnom začlenení.

Hlavnými cieľmi tohto primárneho vzdelávania sú rozvinuté kľúčové kompetencie (spôsobilosti),ako kombinácie vedomostí, skúseností a postojov žiakov s ľahkým stupňom mentálneho postihnutia na úrovni, ktorá je pre nich osobne dosiahnuteľná.

Primárne vzdelávanie poskytuje východiskovú bázu pre postupné rozvíjanie kľúčových spôsobilostí žiakov ako základu všeobecného vzdelania prostredníctvom nasledujúcich cieľov:

* poskytnúť žiakom primerané možnosti skúmania ich najbližšieho kultúrneho a prírodného prostredia tak, aby získali záujem o poznávanie nového, - rozvíjať cieľavedome, systematicky a v tvorivej atmosfére osobnosť žiaka v poznávacej, sociálnej , emocionálnej a morálnej oblasti,
* viesť žiakov k spoznávaniu svojich schopností, k využívaniu svojich možností, ku kompenzácii svojich obmedzení a tým k vytváraniu reálneho obrazu seba samého,
* rozvíjať a kultivovať svoju osobnosť, osvojiť si základy spôsobilosti učiť sa a

poznávať seba samého,

* podporovať kognitívne procesy a kompetencie žiakov kriticky a tvorivo

myslieť prostredníctvom získavania vlastnej poznávacej skúsenosti a aktívnym

riešením problémov,

* umožniť žiakom získať základné pracovné zručnosti a návyky, aby ich mohli

využiť pri ďalšom vzdelávaní aj v občianskom živote,

* vyvážene rozvíjať u žiakov kompetencie dorozumievať sa a porozumieť si,

hodnotiť (vyberať a rozhodovať) a iniciatívne konať,

* podporovať rozvoj intrapersonálnych a interpersonálnych kompetencií, najmä otvorene vstupovať do sociálnych vzťahov, naučiť sa kooperovať v skupine, kolektíve a preberať na seba primeranú zodpovednosť, rozvíjať sociálnu

vnímavosť a citlivosť k spolužiakom, učiteľom, rodičom, ďalším ľuďom a k

svojmu kultúrnemu a prírodnému okoliu,

* viesť žiakov k tolerancii, znášanlivosti, porozumeniu a k akceptovaniu iných ľudí, ich duchovno-kultúrnych hodnôt, rovnosti pohlaví a priateľstva medzi

národmi, národnostnými a etnickými skupinami, cirkvami a náboženskými

spoločenstvami,

* naučiť žiakov uplatňovať svoje práva a súčasne plniť svoje povinnosti, niesť zodpovednosť za svoje zdravie, aktívne ho chrániť a upevňovať, chrániť životné prostredie.

Vychovať absolventa takéhoto profilu chceme realizovať prostredníctvom nasledovných cieľov školy:

# 1. poskytovať všetkým žiakom dostatok podnetov v rámci základného vzdelania k rozvoju všetkých ich kľúčových kompetencií novými modernými metódami a formami 2. vzbudzovať u žiakov záujem samostatne a zodpovedne poznávať, prežívať a tvoriť v prostredí školy i mimo nej 3. podporovať rozvoj zdravého životného štýlu a pohybových schopností žiakov v školských i mimoškolských aktivitách 4. vštepovať žiakom toleranciu a humánne myslenie, úctu k tradíciám a národnému i celosvetovému dedičstvu 5. individuálnym prístupom zlepšovať vzdelávanie a výchovu žiakov s poruchami učenia a správania 6. rozvíjať komunikačné zručnosti žiakov: - v materinskom jazyku - v informačných a komunikačných technológiách - v sociálnych vzťahoch

1. **Pedagogické stratégie:**

Spoločné postupy na úrovni školy, uplatňované vo vyučovaní aj mimo neho, ktorými škola cielene utvára a rozvíja kľúčové kompetencie žiakov:

**2.1 Stratégie smerujúce k rozvoju kompetencie k učiť sa učiť sa:**

Na praktických príkladoch blízkych žiakovi vysvetľujeme zmysel a cieľ učenia, posilňujeme pozitívny vzťah k učeniu poukazujeme na to, ako môže využiť svoje vedomosti v praxi a na uplatnenie sa na trhu práce.

Podporujeme samostatnosť pri práci s učebnicami, zošitmi a pomôckami.

do vyučovania zaraďujeme problémové vyučovanie uplatňujeme individuálny prístup, výsledky posudzujeme vždy v rámci možností žiaka.

Motivujeme k učeniu – snažíme sa vytvárať také situácie, v ktorých má žiak radosť z učenia na začiatku vyučovacej jednotky vždy spoločne so žiakmi vyvodíme cieľ, na konci vyučovacej jednotky spoločne zhodnotíme jeho dosiahnutie využívame sebakontrolu a sebahodnotenie žiakov , od žiakov vyžadujeme vhodné rozvrhnutie vlastnej práce, učíme ich plánovať, organizovať a vyhodnocovať svoju činnosť,

vo vhodných prípadoch umožňujeme žiakom realizovať vlastné nápady žiakom umožňujeme pozorovať, experimentovať, porovnávať výsledky a vyvodzovať závery ,

učíme práci s chybou, učíme k trpezlivosti a povzbudzujeme pri hodnotení používame v zreteľnej prevahe prvky pozitívnej motivácie zavádzame úlohy, pri ktorých využíva vedomosti a zručnosti z rôznych oblastí, predmetov.

**Ideme príkladom –** neustále si svojim ďalším vzdelávaním rozširujeme svoj

„pedagogický obzor“

**2.2 Stratégie smerujúce k rozvoju sociálnych komunikačných kompetencií**  Prioritne sa zameriavame na rozvoj komunikačných spôsobilostí žiakov v materinskom jazyku

Kladieme dôraz na kultúrnu úroveň komunikácie o Učíme žiakov prezentovať svoje názory a myšlienky ,

* pripravujeme žiakov na zvládnutie komunikácie s inými ľuďmi v obtiažnych a ohrozujúcich situáciách. o Učíme žiakov počúvať druhých ako dôležitý prvok účinnej medziľudskej komunikácie. o Učíme žiakov uplatňovať ústretovú komunikáciu pre vytváranie dobrých vzťahov s ľuďmi. o Učíme žiakov aj nonverbálnej komunikácii.
* Učíme žiakov správanie sa v skupine a kolektíve podľa spoločenských pravidiel a noriem.
* dôraz kladieme na tímovú prácu a kooperatívne vyučovanie vytvárame dostatočný priestor pre vyjadrovanie sa žiakov v komunitných kruhoch
* dôraz kladieme na zážitkové vyučovanie

vyžadujeme od žiakov uplatňovanie schopností komunikácie v rámci autentického učenia sa pri spoločenských akciách školy – akadémie, večierky, akcie školy,

zaraďujeme činnosti umožňujúce komunikáciu s rôznymi vekovými skupinami žiakov a s dospelou populáciou / spolupráca a spoločné aktivity starších a mladších žiakov, spolupráca so žiakmi inej triedy, s rodičmi, starými rodičmi, klubom dôchodcov a pod. /

**Ideme príkladom** – profesionálnym prístupom ku komunikácii so žiakmi, rodičmi, zamestnancami školy a širšou verejnosťou. Otvorene komunikujeme na kultúrnej úrovni, svoje názory opierame o logické argumenty. Netolerujeme ohováranie, nezdvorilosť. Pozitívne svoju školu a učiteľskú profesiu prezentujeme na verejnosti.

## 2.3 Stratégie smerujúce k rozvoju kompetencie uplatňovať základ matematického myslenia a základné schopnosti poznávať v oblasti vedy a techniky

Pri riešení problémov pomocou algoritmu zaraďujeme do vyučovania modelové príklady, príklady z praktického života.

Učíme žiaka pozitívnemu postoju v matematike a prírodným vedám.

Vedieme žiaka k schopnosti komunikovať v matematickom jazyku, správne využívať argumentáciu

Praktickými cvičeniami naučíme žiakov používať a správne zaobchádzať s technickými nástrojmi, prístrojmi a údajmi.

Podporujeme zvedavosť, záujem o etické a celosvetové otázky.

Učíme žiakov byť zodpovedným k prírode a chápať význam ochrany prírody pre budúce generácie.

**Ideme príkladom** – sami sa zaujímame o najnovšie výsledky vedy a techniky, ako i o nové vedecké zistenia v oblasti našej profesie

## 2.4 Stratégie smerujúce k rozvoju kompetencie v oblasti informačných a komunikačných technológií

Učíme žiakov používať vyučovacie programy vyžadujeme od žiakov využívanie informačných technológií pre získavanie informácií aj pre tvorbu výstupov – časopis, webová stránka, prezentácia a pod formujeme u žiakov kritický prístup pri využívaní technológie informačnej spoločnosti /TIS/ - najmä ich schopnosť posudzovať relevantnosť zdrojov a rozlišovať medzi skutočnosťou a virtuálnym svetom Žiakom zadávame úlohy, ktorými rozvíjame samostatnosť pri práci s IKT.

**Ideme príkladom:** systematicky sa zdokonaľujeme v oblasti využívania TIS, pedagogickú dokumentáciu tvoríme pomocou dostupnej technológie. Internet kriticky využívame v príprave na vyučovanie i k osobnej potrebe.

**2.5 Stratégie smerujúce k rozvoju kompetencie riešiť problémy**  Učíme žiakov rozpoznávať problémové situácie a navrhovať riešenia.

vytvárame pre žiakov praktické problémové úlohy a situácie, pri ktorých je nutné riešiť praktické úlohy žiakom ponúkame úlohy, ktoré vyžadujú prepojenie znalostí viacerých vyučovacích predmetov aj využitie praktických zručností z rôznych oblastí ľudskej činností a teda aj viacero prístupov k riešeniu žiakom nebránime pri voľbe poradia vypracovania úloh priebežne monitorujeme, ako žiaci prakticky zvládajú riešenie problémov v škole

**Ideme príkladom:** učíme sa sami lepšie, s rozumom a nadhľadom riešiť rôzne problémové situácie v škole.

## 2.6 Stratégie smerujúce k rozvoju občianskych kompetencií

pravidlá správania sa v škole sú postupne vypracovávané v spolupráci so žiakmi už od 1. ročníka vyžadujeme od žiakov spolupodieľanie sa na vytváraní pravidiel vlastnej triedy vyžadujeme od žiakov hodnotenie vlastného správania a správania sa spolužiakov, vyžadujeme toleranciu a ohľaduplnosť k iným ľuďom, hľadanie spoločného riešenia pri nedodržiavaní pravidiel triedy či školského poriadku, vyžadujeme od žiakov prijatie zodpovednosti za dodržiavanie týchto pravidiel, netolerujeme sociálne patologické prejavy správania – šikanovanie, drogy, kriminalita, prejavy rasizmu, xenofóbie a nacionalizmu ,

netolerujeme agresívne, hrubé, vulgárne a nezdvorilé prejavy správania sa žiakov, zamestnancov školy a rodičov

netolerujeme nekamarátske správanie a odmietnutie žiadanej pomoci na prezentáciu vlastných názorov žiakov využívame diskusné kruhy, panelové diskusie,

využívame pomoc a skúsenosti odborníkov – CPPP, polície, výchovného poradcu.

v činnostiach na to vhodných je žiakom poskytnutá možnosť vyjadriť vlastné pocity, nálady,

primerane ich upozorňujeme na fyzické, psychické násilie, s ktorým sa stretávajú,

vo vyučovaní používame metódu hraných rolí pre priblíženie rôznych životných situácií a ich riešení, využívame pritom zážitkové učenie a príklady z bežného života, na konkrétnych príkladoch demonštrujeme pozitívne a negatívne prejavy správania sa ľudí,

exkurziami a vychádzkami v obci umožňujeme žiakom vnímať spôsoby komunikácie medzi ľuďmi a vhodne ich napodobňovať ,

uskutočňujeme akcie pripomínajúce ľudové tradície – Veľká noc, Vianoce organizujeme vystúpenia pre verejnosť, zabezpečujeme účasť žiakov na akciách obce, vystupovanie pre starších i mladších spoluobčanov , zapájame žiakov do celoškolských projektových dní – Deň otvorených dverí, Deň detí, Deň priateľstva a pod. ponúkame žiakom vhodné pozitívne aktivity aj prostredníctvom vzdelávacích poukazov ako protipól nežiaducim sociálnopatologickým javom

**Ideme príkladom:**

Rešpektujeme právne predpisy, vnútorné normy školy, plníme si príkladne svoje povinnosti. Rešpektujeme osobnosť žiaka a jeho práva. Budujeme priateľskú a otvorenú atmosféru v triede a v škole. Správame sa k žiakom, ich rodičom a ku svojim spolupracovníkom tak, ako si prajeme, aby sa oni správali k nám.

**2.7 Stratégie smerujúce k rozvoju sociálnych a personálnych kompetencií:**  Minimalizujeme používanie metódy frontálneho vyučovania, podporujeme skupinové formy a kooperatívne vyučovanie

Učíme žiakov odhadnúť dôsledky svojich rozhodnutí a činov.

Učíme žiakov mať v úcte život svoj aj iných a chrániť ho.

Učíme žiakov dôležitosť ochrany svojho zdravia.

Učíme žiakov vhodne a aktívne tráviť voľný čas.

Učíme žiakov pracovať v skupine,

Rozvíjame schopnosť žiakov spolupracovať.

Učíme žiakov kriticky hodnotiť výsledok svojej práce a práce ostatných členov skupiny.

Podporujeme vzájomnú pomoc žiakov, vytvárame situácie, kde sa žiaci vzájomne potrebujú ,

Upevňujeme v žiakoch vedomie, že len spoluprácou možno najlepšie napĺňať osobné a spoločenské ciele.

Priebežne monitorujeme sociálne vzťahy v triede.

Učíme žiakov odmietať všetko, čo narušuje dobré vzťahy medzi žiakmi a medzi žiakmi a učiteľmi.

**Ideme príkladom** – podporujeme spoluprácu všetkých členov pedagogického zboru a spoluprácu pedagogických a nepedagogických zamestnancov školy. Rešpektujeme prácu, rolu, povinnosti a zodpovednosť ostatných. Nedelíme zbor na 1. a 2. stupeň. Uprednostňujeme záujmy školy, záujmy žiakov a oprávnené záujmy rodičov pred svojimi osobnými záujmami. Pomáhame svojim spolupracovníkom, učíme sa od nich, vymieňame si skúsenosti.

## 2.8 Stratégie smerujúce k rozvoju pracovných kompetencií

Pestrou ponukou záujmových útvarov podnecujeme u žiakov záujmovú činnosť a zmysluplné využívanie voľného času, čím zároveň podporujeme rozvoj kompetencie rozhodovania sa a zodpovednosti za organizovanie svojho voľného času

Rôznymi formami /exkurzia, film, beseda, návšteva v škole, ukážka/ zoznamujeme žiakov s rôznymi profesiami a tým cielene ujasňujeme predstavu žiakov o reálnej podobe ich budúceho povolania a voľbe ich ďalšieho štúdia

Vyžadujeme od žiakov zhodnotenie vlastnej práce a práce spolužiakov, podávanie návrhov na zlepšenie vlastnej či spolužiakovej práce

Ak je to možné, miesto modelových situácií vedieme žiakov k riešeniu situácií priamo v teréne /obchody, úrady, rodina, laboratóriá, spoločenská organizácia/

Žiakov nikdy netrestáme prácou

Kvalitne odvedenú prácu vždy pochválime dôsledne vedieme žiakov k dodržiavaniu stanovených pravidiel, ochrane zdravia a k plneniu si povinností a záväzkov.

**Ideme príkladom:** príkladne si plníme svoje pracovné povinnosti – nástupy na hodiny, príprava na vyučovanie a pod.

## 2.9 Stratégie smerujúce k rozvoju kompetencií k iniciatívnosti a podnikavosti

Podporujeme kreativitu žiakov, rozvíjame jeho schopnosť zmeniť myšlienky na skutky.

Učíme žiakov plánovať a organizovať si svoju prácu

Starších žiakov poverujeme vedením, starostlivosťou nad mladšími spolužiakmi

Oceňujeme rôznymi formami pochvaly kreativitu a iniciatívnosť žiakov

Aktivita na vyučovaní, domáca príprava žiaka nad rámec povinností, získavanie a prezentácia vedomostí mimo úloh stanovených učiteľom je priestorom pre učiteľa na vyzdvihnutie kreativity žiaka

Formujeme v žiakovi schopnosť postaviť sa za správnu vec, zastať sa slabších spolužiakov a tým budovať etický vzorec správania sa

Prácou v tímoch podporovať schopnosť žiakov spolupracovať navzájom, určovať silné a slabé stránky jednotlivých členov tímu metódou analýzy spoločnej práce, preberať osobnú zodpovednosť za výsledky spoločného diela.

Pri získavaní informácií vedieme žiakov k účelnému využívaniu času stanovením si a dodržiavaním cieľa .

Využívaním loga a mena školy formovať v žiakoch počas reprezentácie školy na akciách mimo nej hrdosť na príslušnosť k spoločenstvu školy

**Ideme príkladom** - Sme iniciatívni v hľadaní metód a foriem zdokonaľujúcich naše pôsobenie na žiaka, vo vytváraní priateľskej atmosféry v žiackom i pracovnom kolektíve. Problémy neobchádzame, ale tvorivým tímovým prístupom sa ich snažíme vyriešiť. Iniciatívne vyhľadávame možnosti vytvárania projektov na zabezpečenie lepšieho materiálneho a odborného vybavenia triedy a školy.

## 2.10 Stratégie smerujúce k rozvoju kompetencií vnímať a chápať kultúru a vyjadrovať sa nástrojmi kultúry

Podporujeme účasť žiakov v súťažiach umeleckého zamerania

Účasťou na výstavách, divadelných predstaveniach a koncertoch formujeme v žiakoch umelecké hodnoty, schopnosť vnímania národnej kultúry a jej rozdielnosti od kultúry iných národov

Vlastnou tvorivosťou učíme žiakov vyjadrovať svoje pocity a myšlienky Prostredníctvom akadémií, školských vystúpení prezentujeme žiacku umeleckú tvorivosť všetkých druhov

Exkurziami na pamätné miesta a vlastným skúmaním historických koreňov rodiny, školy, obce rozširujeme vedomosti žiakov o národnom dedičstve a budujeme hrdosť voči národným dejinám

U žiakov formujeme vedomie, že kultúrnosť vyjadrovania sa je znakom kultúrnosti osobnosti.

Učíme žiakov základné pravidlá spoločenského kontaktu / etikety/. Učíme žiakov základný estetickým pravidlám a normám úpravy zovňajšku človeka.

**Ideme príkladom** - estetická úprava tried, chodieb, písomných dokumentov, prezentácia vlastných názorov na vnímané umelecké diela ako aj tvorba vlastných umeleckých diel sú znakom našej kultúrnosti. Vkusne dotvárame aj vonkajšie prostredie školy.

# Zabezpečenie výučby pre žiakov so špeciálnymi výchovno vzdelávacími potrebami

Zabezpečenie odborného prístupu vo vzdelávaní:

- včasná špeciálnopedagogická, psychologická diagnostika,

-vzdelávanie podľa individuálneho vzdelávacieho programu,

-individuálna a skupinová práca so žiakmi,

-používanie špeciálnych metód a foriem vyučovania,

-úprava vzdelávacieho obsahu,

-zaradenie špeciálnych vyučovacích predmetov,

-špecifický postup v hodnotení vzdelávacích výsledkov,

-aplikácia alternatívnych foriem komunikácie,

-úzka spolupráca s rodičmi,

-iné podľa individuálnej potreby konkrétneho žiaka, vyplývajúce z odbornej diagnostiky.

Materiálne zabezpečenie zahŕňa: -špeciálne učebnice,

-špeciálne vyučovacie pomôcky, -kompenzačné pomôcky a iné.

Personálne zabezpečenie:

-odborný servis špeciálneho pedagóga a psychológa,

-nižší počet žiakov v triede,

-v prípade individuálnej integrácie zníženie maximálneho počtu žiakov v triede,

-odborná príprava učiteľov a iné.

# Vzdelávacie oblasti

Obsah primárneho vzdelávania pre žiakov s ľahkým stupňom mentálneho postihnutia je rozdelený do vzdelávacích oblastí, ktoré vychádzajú z obsahu vzdelávania a z kľúčových kompetencií.

ZÁKLADNÉ PREDMETY VO VZDELÁVACÍCH OBLASTIACH PRE ŽIAKOV S ĽAHKÝM STUPŇOM MENTÁLNEHO POSTIHNUTIA S VYUČOVACÍM JAZYKOM

SLOVENSKÝM. ISCED 1– PRIMÁRNE VZDELÁVANIE

|  |  |
| --- | --- |
| **VZDELÁVACIA OBLASŤ** | **PREDMETY** |
| JAZYK A KOMUNIKÁCIA | SLOVENSKÝ JAZYK A LITERATÚRA |
| ROZVÍJANIE KOMUNIKAČNEJ SCHOPNOSTI |
| ROZVÍJANIE GRAFOMOTORICKÝCH ZRUČNOSTÍ |
| ČLOVEK A PRÍRODA | VECNÉ UČENIE |
| FYZIKA |
| CHÉMIA |
| BIOLÓGIA |
| ČLOVEK A SPOLOČNOSŤ | VLASTIVEDA |
| DEJEPIS |
| GEOGRAFIA |
| OBČIANSKA NÁUKA |
| ČLOVEK A HODNOTY | ETICKÁ VÝCHOVA /NÁBOŽENSKÁ VÝCHOVA |
| MATEMATIKA A PRÁCA S  INFORMÁCIAMI | MATEMATIKA |
| INFORMATIKA |
| ČLOVEK A SVET PRÁCE | PRACOVNÉ VYUČOVANIE |
| UMENIE A KULTÚRA | VÝTVARNÁ VÝCHOVA |
| HUDOBNÁ VÝCHOVA |
| ZDRAVIE A POHYB | TELESNÁ A ŠPORTOVÁ VÝCHOVA |

# Špecifiká výchovy a vzdelávania

Dieťa s ľahkým stupňom mentálneho postihnutia môže začať plniť povinnú školskú dochádzku v prípravnom ročníku ak nedosiahlo školskú spôsobilosť a nie je u neho predpoklad zvládnutia prvého ročníka.

Dôležité postavenie vo výchovno-vzdelávacom procese má pracovné vyučovanie, čomu musí zodpovedať materiálno-technické a priestorové vybavenie školy.

V prípade ťažkosti pri osvojovaní si predpísaného učiva je možné žiakovi vypracovať individuálny vzdelávací program z jedného alebo viacerých predmetov, podľa ktorého sa vzdeláva a postupuje do vyššieho ročníka. Žiakovi s ľahkým stupňom mentálneho postihnutia a narušenou komunikačnou schopnosťou (symptomatickou poruchou reči) poskytuje individuálnu alebo skupinovú logopedickú terapiu školský logopéd.

Žiaci s ľahkým stupňom mentálneho postihnutia môžu byť vzdelávaní a) v špeciálnych základných školách,

1. v špeciálnych triedach pre žiakov s mentálnym postihnutím v základnej škole,

1. v triedach základnej školy spolu s inými žiakmi, t.j. v školskej integrácii.

Pri výchove a vzdelávaní žiaka s ľahkým stupňom mentálneho postihnutia v školskej integrácii využívame skupinové, kooperatívne a alternatívne formy vyučovania. Tie umožňujú diferenciáciu a individualizáciu výchovy a vzdelávania, deľbu práce, komunikáciu, vzájomnú pomoc a včleňovanie žiaka s mentálnym postihnutím do kolektívu triedy. Je potrebné zohľadniť motorickú instabilitu žiaka a minimalizovať nežiaduce prejavy správania. Vytvárať podmienky pre pozitívne hodnotenie na upevnenie kladných zážitkov v triede. Orientovať vzdelávanie na využiteľnosť vedomostí v situáciách praktického života. Umožniť žiakovi s mentálnym postihnutím používať špeciálne učebné pomôcky, ktoré mu uľahčia edukáciu. Pri vypracúvaní individuálneho výchovnovzdelávacieho programu (IVP) je potrebné vychádzať zo Vzdelávacieho programu pre žiakov s ľahkým stupňom mentálneho postihnutia, z jeho obsahu vzdelávania. Rámcový učebný plán tohto žiaka je rovnaký ako u žiakov bežnej triedy. Vo vyučovacích predmetoch hudobná výchova, výtvarná výchova, telesná a športová výchova a etická výchova je možné tohto žiaka vzdelávať podľa obsahu vzdelávania žiakov bežnej triedy. Ak je v týchto vyučovacích predmetoch potrebné žiakovi redukovať učivo, uvádza sa v jeho IVP. Vyučovací predmet vecné učenie má žiak vtedy, keď majú žiaci bežnej triedy predmet prvouku alebo prírodovedu. Vlastiveda je integrovaný predmet v 4. až 6. ročníku, prostredníctvom ktorého žiaci s mentálnym postihnutím získavajú základné poznatky z oblasti prírodovedných a spoločenskovedných odborov. Preto sa predmet vlastiveda vyučuje vtedy, keď majú žiaci bežnej triedy predmet vlastivedu a prírodovedu.

Pri hodnotení žiaka sa postupuje podľa metodického pokynu na hodnotenie žiakov s mentálnym postihnutím. Žiaka je možné hodnotiť aj slovným komentárom o dosiahnutých vzdelávacích výsledkoch bez vyjadrenia stupňov klasifikácie prospechu. Ak je tento žiak v jednotlivých vyučovacích predmetoch klasifikovaný, dostáva rovnaké vysvedčenie ako ostatní žiaci bežnej triedy. V doložke vysvedčenia žiaka sa uvedie informácia, že žiak bol vzdelávaný podľa variantu A.“

Pri výchove a vzdelávaní žiaka s ľahkým stupňom mentálneho postihnutia v školskej integrácii sa používa triedna dokumentácia pre bežné základné školy.

# Podmienky prijímania

Podmienky prijímania žiakov do škôl pre žiakov s mentálnym postihnutí určuje

§ 7 ods. 1 aţ 4 vyhlášky č. 322/2008 Z.z. o špeciálnych školách.

# Dĺžka výchovy a vzdelávania

Variant A špeciálnej základnej školy má deväť ročníkov.

Pri práci so žiakmi so špeciálnymi výchovno – vzdelávacími potrebami /ŠVVP/ vychádzame z platných dokumentov, najmä zo zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a z vyhlášky č. 320/2008 o základnej škole, ako i z ďalších platných a záväzných dokumentov. Je potrebná spolupráca školy, žiaka, jeho rodičov a školského poradenského zariadenia. Ide najmä o spoluprácu triedneho učiteľa s ostatnými vyučujúcimi, výchovného poradcu a vedenia školy. Dôležitou podmienkou zdokonaľovania práce so žiakmi so ŠVVP je neustále sa vzdelávanie pedagogických pracovníkov v tejto oblasti a neustála komunikácia s rodičmi žiaka.

Žiaci sú vzdelávaní v špeciálnych triedach, kde sa vyučuje podľa učebných osnov špeciálnych škôl pre mentálne postihnutých žiakov. Materiálne zabezpečenie výučby je veľmi dobré. Žiaci majú k dispozícii všetky potrebné učebné pomôcky, učebnice pre špeciálne základné školy a pracovné zošity. Naše skúsenosti so vzdelávaním týchto žiakov sú veľmi dobré. Skoro všetci žiaci vplyvom individuálneho prístupu ukončia povinnú školskú dochádzku a získajú vzdelanie poskytované špeciálnou základnou školou. Mnohí žiaci svoje vzdelanie ďalej rozširujú na odborných školách a učilištiach.

# Začlenenie prierezových tém

Na realizáciu učiva Ochrana zdravia a života využívame Didaktické hry, ktoré sa v ročníkoch 1.-4. konajú v prírode 1-krát v roku v trvaní 4 hodín. Pred Didaktickými hrami realizujeme deň prípravy najmä na teoretickú časť . Na II. stupni sa realizujú Účelové cvičenia v prírode, ktoré sa konajú 2-krát ročne v trvaní 5 hodín. Obsah učiva Ochrana zdravia a života je prispôsobená schopnostiam žiakov.

**III. Vnútorný systém kontroly a hodnotenia**

Vnútorný systém hodnotenia kvality zameriame na 3 oblasti:

1. Hodnotenie žiakov
2. Hodnotenie pedagogických zamestnancov
3. Hodnotenie školy

# 1. Hodnotenie vzdelávacích výsledkov práce žiakov

Naším princípom je, aby každý žiak zažil úspech. To je najlepšia motivácia pre ďalšie vzdelávanie.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných.

Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka.

Pri hodnotení učebných výsledkov žiakov so špeciálnymi výchovnovzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon.

Budeme odlišovať hodnotenie spôsobilostí od hodnotenia správania.

Informovanosť rodičov o vzdelávacích výsledkoch práce žiakov zabezpečujeme nielen klasickou formou žiackej knižky, ale aj pomocou IZK. Túto formu komunikácie, pomocou IKT, chceme v budúcnosti používať čo najviac.

# 2. Vnútorný systém kontroly a hodnotenia zamestnancov

Hodnotenie zamestnancov sa bude uskutočňovať

Pozorovaním (hospitácie)

Rozhovorom

Výsledkami žiakov, ktorých učiteľ vyučuje (prospech, žiacke súťaže, didaktické testy zadané naraz vo všetkých paralelných triedach, úspešnosť prijatia žiakov na vyšší stupeň školy a pod)

Sledovaním pokroku žiakov vo výsledkoch pod vedením učiteľa Hodnotením výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti a pod.

# 3. Hodnotenie školy

Podmienky školy, materiálne i personálne, umožňujú spĺňať ciele Štátneho vzdelávacieho programu na vysokej úrovni. Svedčia o tom výborné výsledky našich žiakov na súťažiach a umiestnenie žiakov v celoplošnom testovaní žiakov 9. ročníka, kde sa naša škola umiestňuje už viac rokov nad celoslovenským priemerom.

Pravidelne sledujeme:

Podmienky na vzdelanie

Spokojnosť s vedením školy a učiteľmi

Prostredie – klíma školy

Priebeh vzdelávania – vyučovací proces- metódy a formy vyučovania

Úroveň podpory žiakov so špeciálnymi výchovno-vzdelávacími potrebami

Výsledky vzdelávania

Riadenie školy

Úroveň výsledkov práce školy Kritériom pre nás je:

Kvalita výsledkov

Spokojnosť žiakov, rodičov, učiteľov

**Školský učebný plán pre žiakov s ľahkým stupňom mentálneho postihnutia**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Vzdelávacia oblasť** | **Predmet/ročník** | **Prípravný** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **Jazyk a komunikácia** | **slovenský jazyk a literatúra** |  | **8** | **8** | **8** | **7 +**  **1** | **6**  **+**  **2** | **6**  **+**  **2** | **5**  **+**  **1** | **5**  **+**  **1** | **5**  **+**  **1** | **59**  **+**  **8** |
| **rozvíjanie komunikačnej schopnosti** | **7** |  |  |  |  |  |  |  |  |  | **7** |
| **rozvíjanie grafomotorických zručností** | **2**  **+**  **1** |  |  |  |  |  |  |  |  |  | **2 +**  **1** |
|  |  |  |  |  |  |  |  |  |  |  |  | **68 + 5** |
| **Človek a príroda** | **vecné učenie** | **1** | **1** | **1**  **+**  **1** | **1**  **+**  **1** |  |  |  |  |  |  | **4+2** |
| **fyzika** |  |  |  |  |  |  |  | **1** | **1** | **1** | **3** |
| **chémia** |  |  |  |  |  |  |  |  |  | **1** | **1** |
| **biológia** |  |  |  |  |  |  |  | **1**  **+**  **1** | **1**  **+**  **1** | **1**  **+**  **1** | **3 +**  **3** |
|  |  |  |  |  |  |  |  |  |  |  |  | **7 + 3** |
| **Človek a spoločnosť** | **vlastiveda** |  |  |  |  | **2**  **+**  **1** | **2**  **+**  **1** | **3** |  |  |  | **7+2** |
| **dejepis** |  |  |  |  |  |  |  | **1** | **1** | **1** | **3** |
| **geografia** |  |  |  |  |  |  |  | **1**  **+**  **1** | **1**  **+**  **1** | **1**  **+**  **1** | **3 +**  **3** |
| **občianska náuka** |  |  |  |  |  |  |  | **1** | **1** | **1** | **3** |
|  |  |  |  |  |  |  |  |  |  |  |  | **9 + 3** |
| **Človek a hodnoty** | **etická výchova /náboženská výchova** |  |  |  |  |  | **1** | **1** | **1** | **1** | **1** | **5** |
|  |  |  |  |  |  |  |  |  |  |  |  | **5** |
| **Matematika a práca s informáciami** | **matematika** | **3**  **+**  **1** | **4**  **+**  **2** | **4**  **+**  **2** | **4**  **+**  **2** | **4**  **+**  **2** | **4**  **+**  **1** | **4**  **+**  **1** | **4**  **+**  **1** | **4**  **+**  **1** | **4**  **+**  **1** | **39 +**  **14** |
| **informatika** |  |  |  |  |  | **1** | **1** | **1** | **1** | **1** | **5** |
|  |  |  |  |  |  |  |  |  |  |  |  | **42 + 16** |
| **Človek a svet práce** | **pracovné vyučovanie** | **1** | **1**  **+**  **2** | **2**  **+**  **1** | **3**  **+**  **1** | **4** | **4** | **4** | **4** | **4** | **4** | **31**  **+**  **4** |
|  |  |  |  |  |  |  |  |  |  |  |  | **32 + 6** |
| **Umenie a kultúra** | **výtvarná výchova** | **1** | **1** | **1** | **1** | **1** | **1** | **1** | **1** | **1** | **1** | **10** |
| **hudobná výchova** | **1** | **1** | **1** | **1** | **1** | **1** | **1** | **1** | **1** | **1** | **10** |
|  |  |  |  |  |  |  |  |  |  |  |  | **20** |
| **Zdravie a pohyb** | **telesná a športová výchova** | **2** | **2** | **2** | **2** | **2** | **2** | **2** | **2** | **2** | **2** | **20** |
|  |  |  |  |  |  |  |  |  |  |  |  | **20** |
| **ŠVP+ŠKVP** |  | **18**  **+ 2** | **18**  **+ 4** | **19**  **+ 4** | **20**  **+ 4** | **21**  **+ 4** | **22**  **+ 4** | **23**  **+ 3** | **24**  **+ 4** | **24**  **+ 4** | **25**  **+ 4** | **214 + 37** |
| **Spolu** |  | **20** | **22** | **23** | **24** | **25** | **26** | **26** | **28** | **28** | **29** | **251** |

# Poznámky

1. Počet týždenných vyučovacích hodín v jednotlivých ročníkoch je presne určený pre každý učebný plán. Taktiež celkový počet vyučovacích hodín je presne daný.
2. Vyučovacia hodina má 45 minút v tomto rozdelení učebného plánu. Škola si môže zvoliť vlastnú organizáciu vyučovania. S prihliadnutím na osobitosti žiakov so zdravotným znevýhodnením môže škola uplatňovať aj iné spôsoby organizácie vyučovania, a to členením vyučovacej hodiny do kratších časových úsekov, zaraďovaním a organizovaním prestávok, blokovým vyučovaním a inými organizačnými formami (§ 2 ods. 14 vyhlášky č. 322/2008 Z. z.).
3. V prípravnom a 1. ročníku vyučovacia hodina špecifického predmetu rozvíjanie komunikačných schopností zabezpečujú dvaja pedagogickí zamestnanci.
4. V 5. až 9. ročníku sú vyučovacie hodiny predmetov: pracovné vyučovanie, informatika a telesná výchova delené.
5. Predmety pracovné vyučovanie je možné vyučovať v dvojhodinových celkoch.
6. Predmet výtvarná výchova je možné vyučovať v dvojhodinových celkoch každý druhý týždeň.
7. Pri vyučovaní predmetu informatika delíme triedu na skupiny tak, aby pri jednom počítači sedel jeden žiak.
8. Predmety etická výchova a náboženská výchova sa vyučujú v skupinách. 10. Na vyučovacích hodinách slovenského jazyka a slovenskej literatúry (u žiakov s ľahkým stupňom mentálneho postihnutia s vyučovacím jazykom národnostných menšín) triedu možno deliť.

# Vyučovací jazyk

Vyučovacím jazykom je štátny jazyk Slovenskej republiky alebo vyučovací jazyk národnostných menšín.

# Organizačné podmienky na výchovu a vzdelávanie v jednotlivých formách výchovy a vzdelávania

Triedu možno zriadiť pre najmenej štyroch žiakov. Najvyšší počet žiakov v triede pre žiakov s mentálnym postihnutím (ŠZŠ - variant A) sa ustanovuje takto: prípravný a prvý ročník 6 žiakov, druhý ročník až piaty ročník 8 žiakov, šiesty ročník až deviaty ročník 10 žiakov. Riaditeľ školy môže povoliť prekročenie najvyššieho počtu žiakov v triede najviac o dvoch.

# Spôsob, podmienky ukončovania výchovy a vzdelávania a vydávanie dokladu o získanom vzdelaní

Na vysvedčení posledného ročníka sa uvedie stupeň dosiahnutého vzdelania nasledovne: „Žiak (žiacka) získal (získala) primárny stupeň vzdelania.“. Ak žiak ukončil povinnú školskú dochádzku uvedú sa aj údaje o ukončení povinnej školskej dochádzke a to nasledovne: „Žiak (žiačka) ukončil (ukončila) povinnú školskú dochádzku.“.

# Povinné personálne zabezpečenie

Efektívna realizácia Vzdelávacieho programu je podmienená potrebným personálnym zabezpečením podľa nasledujúceho rámca, pričom sa musí vychádzať z požiadaviek formulovaných v platnej legislatíve (Zákon o pedagogických zamestnancoch a odborných zamestnancoch).

Vedúci pedagogickí zamestnanci

* spĺňajú kvalifikačné predpoklady na výkon pedagogickej činnosti, vykonali prvú atestáciu, spĺňajú podmienky dĺžky výkonu pedagogickej činnosti, ukončili funkčné vzdelávanie (najneskôr do troch rokov od ustanovenia do kariérovej pozície),
* sú odborne pripravení na riadenie pracovnej skupiny a osvojené manažérske zručnosti uplatňujú pri riadení pracovného kolektívu,
* podporujú a vytvárajú podmienky pre odborný rast a ďalšie vzdelávanie svojich zamestnancov,
* zabezpečujú podmienky pre dobrú klímu v oblasti personálnych vzťahov – vo vzťahu k žiakom, v rámci pedagogického zboru a vo vzťahu k rodičom a širšej komunite. Pedagogickí zamestnanci
* spĺňajú predpoklady na výkon pedagogickej činnosti a kvalifikačné požiadavky stanovené platnou legislatívou,
* preukazujú profesijné kompetencie pri práci so žiakmi, rodičmi,
* uplatňujú zásady tímovej práce, kooperatívneho a konštruktívneho riešenia problémov.

Asistent učiteľa

* spĺňa predpoklady na výkon pedagogickej činnosti a kvalifikačné požiadavky stanovené platnou legislatívou. Pracuje v triede, ktorú navštevuje žiak alebo viac žiakov s ľahkým stupňom mentálneho postihnutia, ak si to vyžaduje výchova a vzdelávanie príslušného žiaka v závislosti od závažnosti jeho postihnutia.

Odborní zamestnanci spĺňajú kvalifikačné predpoklady na výkon odbornej činnosti a kvalifikačné požiadavky stanovené platnou legislatívou pri poskytovaní psychologickej, logopedickej, špeciálno-pedagogickej starostlivosti alebo výchovného a sociálneho poradenstva a prevencie.

Školský logopéd  logopéd s odbornou a pedagogickou spôsobilosťou platnou v rezorte školstva. Školský logopéd vykonáva odborné činnosti v rámci logopedickej diagnostiky, terapie a prevencie žiakom s narušenou komunikačnou schopnosťou. Poskytuje odborné poradenstvo a konzultácie zákonným zástupcom žiakov a pedagogickým zamestnancom školy. Školský psychológ – vykonáva odborné činnosti v rámci psychologickej diagnostiky (okrem diagnostiky na účely prijatia žiaka do školy alebo na zmenu formy vzdelávania žiaka), na ktoré má oprávnenie podľa svojho vzdelania a v súlade s legislatívou platnou pre rezort školstva.

# Povinné materiálno-technické a priestorové zabezpečenie

Dôležitou podmienkou výchovy a vzdelávania žiakov s ľahkým stupňom mentálneho postihnutia je aj primerané priestorové vybavenie školy a materiálno-technické vybavenie učebných priestorov.

Priestorové vybavenie

1. pre manažment školy – kancelária riaditeľa a zástupcov riaditeľa školy, – kancelária pre ekonomický úsek,
2. pre pedagogických zamestnancov školy – zborovňa, – kabinety pre učiteľov

(priestor pre prípravnú prácu učiteľov a odkladanie pomôcok),

1. pre zamestnancov poskytujúcich odborné služby a pomoc pedagógom – kancelárie pre prácu personálu poskytujúceho odborné služby a pomoc pedagógom/žiakom,
2. pre nepedagogických zamestnancov školy – kancelárie pre sekretariát a nepedagogických zamestnancov,
3. hygienické priestory – sociálne zariadenia pre žiakov a zamestnancov, – šatne alebo iné priestory na odkladanie odevov a prezúvanie obuvi,
4. odkladacie a úložné priestory – pre učebné pomôcky, – didaktickú techniku,

– skladové priestory, – archív,

1. informačno-komunikačné priestory – knižnica/priestor pre knižnicu vybavený knižničným fondom, IKT zariadením – a pripojením na Internet,
2. učebné priestory (interné/externé) – učebne (s priestorom pre relaxáciu a nenáročnú pohybovú aktivitu počas vyučovania), – odborné učebne, – špeciálne učebne pre vyučovanie jednotlivých zložiek pracovného vyučovania vybavené vhodným náradím, prístrojmi a pomôckami, – telocvičňa, – školské ihrisko,
3. spoločné priestory – školská budova, – školská jedáleň alebo výdajná školská jedáleň, – školský dvor, – priestory pre školský klub detí, – priestor pre riešenie zdravotných problémov, bezpodnetová miestnosť.

# Podmienky na zaistenie bezpečnosti a ochrany zdravia pri výchove a vzdelávaní

Vhodná štruktúra práce a odpočinku žiakov a učiteľov počas dňa, vhodný režim vyučovania s ohľadom na vek žiakov

 v prípravnom ročníku až štvrtom ročníku sa vyučuje v jednom slede najviac päť vyučovacích hodín, v piatom ročníku až deviatom ročníku najviac šesť vyučovacích hodín,

- vyučovacia hodina trvá 45 minút, poslednú vyučovaciu hodinu možno skrátiť na 40 minút,

* s prihliadnutím na osobitosti žiakov môže škola uplatňovať aj iné spôsoby organizácie vyučovania, a to členením vyučovacej hodiny do kratších časových úsekov, zaraďovaním a organizovaním prestávok, blokovým vyučovaním a inými organizačnými formami.

Pri zaisťovaní bezpečnosti a ochrany zdravia žiakov vo výchove a vzdelávaní v škole i mimo školy postupuje škola podľa platnej legislatívy. Pri organizovaní výletov, exkurzií, školy v prírode, plaveckých a lyžiarskych výcvikov je dôležitou podmienkou informovaný súhlas zákonného zástupcu žiaka.

Zaistenie bezpečnosti a ochrany zdravia žiakov a pedagogických zamestnancov pri vzdelávaní podľa platných noriem:

* zdravé prostredie tried (nábytok zodpovedajúci výške žiakov, protišmyková podlaha, dostatočné denné svetlo, možnosť ochrany pred priamym slnečným svetlom, vetranie, osvetlenie, vykurovanie),
* výrazné označenie všetkých nebezpečných predmetov a priestorov,

pravidelná kontrola z hľadiska bezpečnosti,

* lekárničky vybavené podľa predpisov na dostupných miestach, kontakty na RZP, linku dôvery, políciu,
* dodržiavanie zákazu fajčenia, pitia alkoholu a používania iných omamných látok v škole a jej okolí a na všetkých akciách mimo priestoru školy organizovaných školou.

**V. Učebné osnovy**

Tvoria vlastný didaktický program vzdelávania pre každý predmet. Vychádzajú zo Štátneho vzdelávacieho programu a reflektujú profil absolventa a zameranie školy. **Obsahujú**

1. Charakteristiku predmetu – jeho význam v obsahu vzdelávania.
2. Rozvíjajúce ciele, spôsobilosti, predmetové vychádzajú z kľúčových spôsobilostí.
3. Témy, prostredníctvom, ktorých rozvíjame kompetencie, obsah, prierezové témy a prepojenie s inými predmetmi.
4. Metódy a formy práce – stratégie vyučovania.
5. Učebné zdroje sú zdrojom informácií pre žiakov. Sú to učebnice, odborná literatúra, odborné časopisy, náučné slovníky, materiálno-technické a didaktické prostriedky a pod..
6. Hodnotenie predmetu.

# Vzdelávacie štandardy

Špeciálna základná škola pre žiakov s mentálnym postihnutímnemá vzdelávacie štandardy.